
საქართველოს მთავრობის 
განკარგულება №985
2014 წლის 6 ივნისი
ქ. თბილისი
საქართველოს რეგიონული განვითარებისა და ინფრასტრუქტურის სამინისტროს სახელმწიფო საქვეუწყებო დაწესებულებას – საქართველოს საავტომობილო გზების დეპარტამენტსა და JV Transproject Ltd & Kocks Consult GMBH Consulting Engineers‑ს შორის გასაფორმებელი ხელშეკრულების თაობაზე
„უცხოელი კონტრაჰენტების მონაწილეობით ხელშეკრულებების გაფორმებასთან დაკავშირებულ ზოგიერთ ღონისძიებათა შესახებ“ საქართველოს მთავრობის 2010 წლის 11 მაისის №139 დადგენილების პირველი მუხლის „ა“ ქვეპუნქტის შესაბამისად, მოწონებულ იქნეს საქართველოს რეგიონული განვითარებისა და ინფრასტრუქტურის სამინისტროს სახელმწიფო საქვეუწყებო დაწესებულებას – საქართველოს საავტომობილო გზების დეპარტამენტსა და JV Transproject Ltd & Kocks Consult GMBH Consulting Engineers‑ს შორის გასაფორმებელი მომავალი შიდასახელმწიფოებრივი და ადგილობრივი გზების მესამე პროექტისათვის, 8 გზის მონაკვეთის (დაახლოებით 62 კმ) დეტალური პროექტის და სატენდერო დოკუმენტაციის მომზადების შესახებ SLRPII/CS/QCBS-04 ხელშეკრულების პროექტი.

